b'\n_START_ARTICLE_\nPatrick Stump\n_START_SECTION_\nRani \xc5\xbeivot\n_START_PARAGRAPH_\nStump je ro\xc4\x91en u Evanstonu, Illionis. Sin je Davea Stumpha i Patricie Vaughn. Odrastao je u Glenviewu, Illionis gdje je poha\xc4\x91ao srednju \xc5\xa1kolu Glenbrook South. Stumpovi roditelji su se razveli kada mu je bilo osam godina. Ima mla\xc4\x91u sestru Megan i starijeg brata Kevina koji je violinist. Stump je samouki gitarist i pjeva\xc4\x8d koji je rekao da je opsjednut pjeva\xc4\x8dima Princeom i Davidom Bowiem. Njegovi glazbeni idoli tijekom odrastanja su Michael Jackson, Elvis Costello, Tom Waits, i Nat King Cole.\n_START_SECTION_\nPo\xc4\x8detci\n_START_PARAGRAPH_\nKarijeru je zapo\xc4\x8deo sviraju\xc4\x87i bubnjeve u razli\xc4\x8ditim lokalnim punk sastavima iz Chicaga, me\xc4\x91u kojima su najistaknutiji Xgrinding processX, Patterson i Arma Angelus.\n_START_SECTION_\nFall Out Boy (2001.-2009.; 2013.-danas)\n_START_PARAGRAPH_\nOsniva\xc4\x8d i gitarist Fall Out Boya, Joe Trohman je upoznao Stumpa u knji\xc5\xbeari Borders. Uvidjeli su da imaju jednake glazbene interese. Trohman je predstavio Stumpa basistu Pete Wentzu. Nakon toga se prijavio na audiciju za Fall Out Boy. Unato\xc4\x8d tome \xc5\xa1to se prijavio za bubnjara i nemaju\xc4\x87i nikakvo prethodno iskustvo pjevanja u sastavu, kao niti jednu lekciju iz pjevanja, Stump je igrom slu\xc4\x8daja postao vode\xc4\x87i pjeva\xc4\x8d nakon \xc5\xa1to je otkrivena njegova velika sposobnost pjevanja. Kao izvo\xc4\x91a\xc4\x8dko ime uzima Patrick Stump (skra\xc4\x87iva slovo H zbog boljeg izgovora) i kasnije preuzima maj\xc4\x8dino djevoja\xc4\x8dko prezime Vaughn, \xc5\xa1to \xc4\x8dini puno ime Patrick Vaughn Stump.\n_START_SECTION_\nSamostalna karijera (2010.-danas)\n_START_PARAGRAPH_\nU sije\xc4\x8dnju 2010., Patrick Stump je najavio kako radi na albumu kojeg sam pi\xc5\xa1e, izvodi i producira. Predstavio je i svoj novi izgled koji je bio potpuna razlika od njegove dotada\xc5\xa1njega izgleda. Album Soul Punk je zavr\xc5\xa1io i objavio 18. listopada 2011.\n_START_SECTION_\nGluma\xc4\x8dke vode\n_START_PARAGRAPH_\nU sije\xc4\x8dnju 2008., Stump je bio gost u televizijskoj kriminalisti\xc4\x8dkoj seriji Zakon i red. Pojavio se u dvosatnoj premijeri 18. sezone kao Marty Dressler. Tako\xc4\x91er se pojavio i u epizodi "Darkness", koja je emitirana 2. sije\xc4\x8dnja 2008. na NBC-u. Bilo je glasina da nije bio pla\xc4\x87en za ovu epizodu, ali je izjavio na Twitteru da je dobro pla\xc4\x87en za svoj nastup._NEWLINE_Stump je 2009. napravio kratki film pod nazivom Moustachette koji je prikazivan na filmskim festivalima. U filmu su glumili sam Stump te njegov kolega iz sastava Pete Wentz i Ryan Key. Film je objavljen online u rujnu 2011._NEWLINE_Stump je tako\xc4\x91er kratko nastupio u seriji Dr. House u ulozi laboratorijskog tehni\xc4\x8dara Micaha, i to u epizodi "We Need the Eggs" (sezona 8., epizoda 17.) koja je emitirana 16. travnja 2012._NEWLINE_U velja\xc4\x8di 2017 se pojavljuje u animiranom filmu Star Vs. The Forces of Evil kao lik Ruberiot, i tako\xc4\x91er uskla\xc4\x91uje pjesmu za istoimeni crtani. _NEWLINE_U velja\xc4\x8di 2017 sklada i izvodi pjesmu "Who\'s the (Bat)man" za animirani film "Lego Batman"\n_START_SECTION_\nOsobni \xc5\xbeivot\n_START_PARAGRAPH_\nStump trenuta\xc4\x8dno \xc5\xbeivi u rodnom gradu Chicagu, a posjeduje i ku\xc4\x87u u Los Angelesu za potrebe rada. 29. rujna 2012. Stump se o\xc5\xbeenio dugogodi\xc5\xa1njom curom Elisom Yao u Chicagu . U listopadu 2014 on i Elisa dobijaju sina Declana Stumpha i u lipnju 2016 sina Antera Stumpha._NEWLINE_U 2012.-toj izabran je za \xc4\x8dlana Grammy\'s Chicago Chapter Governors.'